अधिक ठंडा पानी नहीं पीना चाहिए क्योंकि जब हम भोजन करते हैं तो उस भोजन को पचाने के लिए हमारे जठर में अग्नि प्रदीप्त होती है। उसी अग्नि से वह खाना पचता है। यदि हम ठंडा पानी पीते हैं तो खाना पचाने के लिए पैदा हुई अग्नि मंद पड़ती है और खाना अच्छी तरह से नहीं पचता और वह विष बनता है। कई तरह की बीमारियाँ पैदा करता है। भोजन के मध्य में थोड़ा-सा पानी पी सकते हैं- एक दो घूँट भर, लेकिन अंत में पानी न पिएं। इससे अमाशय में कफ की मात्रा बढ़ जाती है जो मोटापे का सबसे बड़ा कारण है, अर्थात् अगर मोटापा दूर करना हो तो भोजन के अंत में पानी पीना बंद कर दें। एक-दो महीने में काफी लाभ मिलेगा, करके देख सकते हैं। मोटापा कम करने के लिए यह पद्धति सर्वोत्तम है। पित्त की बीमारियों को कम करने के लिए, अपच, खट्टी डकारें, पेट दर्द, कब्ज, गैस आदि बीमारियों को इस पद्धति से अच्छी तरह से ठीक किया जा सकता है।